અમેરિકાના પ્રેસિડેન્ટ ભારતમાં તેમની પ્રથમ મુલાકાતમાં સીધા જ અમદાવાદ આવે છે, ત્યારે આ તેમની સ્ટેટ વિઝિટ નથી બનતી પણ એક રાતોરાત ઊભી કરેલી નાગરિક સમિતિ, જેના અધ્યક્ષને કશી ખબર નથી કે પોતે વડા છે, જેના સભ્યો કોણ છે તેની હજુ સુધી સત્તાવાર જાહેરાત નથી થઈ, તેની વિગતો જે મળે તેમ સભ્યોને પુછવામાં આવે તો કહે છે, અમને તો આજે જ (ગુરૂવારે) કહ્યું કે, તમે સમિતિના સભ્ય છો, એવી સમિતિ જેની રચના ક્યારે, કેવી રીતે, કયા કાયદા હેઠળ થઈ, આ ઈવેન્ટ પાછળ જે કરોડોનો ખર્ચ થયો છે તે ભંડોળ આ સમિતિ પાસે ક્યારે, કેવી રીતે અને ક્યાંથી આવ્યું તેની કોઈ માહિતી નથી, છતાં એક પીએમ અને પ્રેસિડેન્ટનું યજમાનપદ સત્તાવાર આ સમિતિના શીરે હોવાનું કહેવાય છે.